Inger Aufles
Store norske leksikon,Sport og spill,Skisport,Langrenn
Inger Aufles er en norsk tidligere langrennsløper fra Valldal på Sunnmøre. Hun var en av de første stjernene i norsk kvinnelangrenn og del av laget som fikk tilnavnet Jentut’n. Aufles deltok på stafettlagene som tok VM-sølv i Oslo i 1966 og som vant OL-gull i Grenoble i 1968.
I Grenoble tok hun også OL-bronse på 10 kilometer bak lagvenninne og sølvmedaljør Berit Mørdre. Disse to skulle sammen med Aslaug Dahl ta OL-bronse på stafetten i Sapporo i 1972.Inger Aufles ble ellers norgesmester på 10 kilometer i 1968 og 5 kilometer i 1969. Klubben hennes var Kjærstad IL, Mosjøen.I 1968 ble hun tildelt Porsgrunds Porselænsfabriks ærespris for kvinner. Les mer i Store norske leksikon langrenn Jentut’n Norske gullmedaljevinnere i OL